کنانہ بن خزیمہ

کنانہ بنو اسماعیل میں وہ برگزیدہ شخصیت ہیں جو رسول اللہ کے چودھویں پشت پر جد امجد ہیں۔

 تعارف 
آپ کا نام کنانہ اور کنیت ابو نضر تھی۔ آپ کے والد کا نام خزیمہ اور والدہ کا نام عوانہ بنت سعد تھا۔ سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 45

آپ کا سلسلۂ نسب کچھ یوں ہے
کنانہ بن خزیمہ بن مدرکہ بن الیاس بن مضر بن نزار بن معد بن عدنان

کنانہ رسول اللہ کے چودہویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔
محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن کنانہ ضیاء النبی مولف پیر محمد کرم شاہ جلد اول صفحہ 399 

 قریش کی عظمت 
ایک روز کنانہ حطیم میں سو رہے تھے۔ آپ نے خواب دیکھا کہ اے ابا نضر ان چاروں چیزوں گھوڑے ، اونٹ ، تعمیرات اور دائمی عزت میں سے ایک چن لو۔ آپ نے عرض کیا اے میرے رب! مجھے یہ ساری نعمتیں عطا فرما۔
ا
للہ تعالی نے آپ کی دعا سے یہ ساری نعمتیں قریش کو عطا فرما دیں۔

 حدیث میں ذکر 
 حضرت واثلہ بن اثقہ سے روایت ہے کہ رسول اللہ نے فرمایا کہ بے شک اللہ تعالی نے اولاد اسماعیل سے کنانہ کو اور کنانہ سے قریش کو منتخب فرما لیا۔
 ایک دفعہ اشعث بن قیس کندی یمن سے بارگاہ رسالت میں حاضر ہوئے اور عرض کیا یا رسول اللہ ہم گمان کرتے ہیں کہ آپ ہم میں سے ہیں۔ آپ نے فرمایا ہم بنو نضر بن کنانہ کی اولاد ہیں'''۔ حضور کے آباؤاجداد مولف علامہ یونس مبین صفحہ 138 اور 139

 سیرت 
کنانہ بہت زیادہ صاحب علم تھے اس وجہ سے آپ کی منزلت عرب قبائل میں بہت زیادہ تھی۔ آپ بہت مہمان نواز تھے۔ آپ کبھی اکیلے کھانا نہیں کھاتے تھے۔ ہر غذا کے وقت کوئی نا کوئی مہمان ضرور ہوتا۔  مدرک الطالب فی نسب آل ابی طالب الموسوم بہ معارف الانساب تالیف قمر عباس الاعرجی صفحہ 20

 اولاد 
کنانہ بن خزیمہ کی اولاد میں چھ بیٹے تھے جن کے نام درج ذیل ہیں۔
 نضر
 مالک
 عبد مناة
 عمر
 عامر
 احابیش وما أرسلناك إلا رحمة للعالمين تالیف قاضی محمد سلیمان سلمان منصور پوری حصہ دوم صفحہ 326

 حوالہ جات 

 مآخذ 

زمرہ:تاریخ عرب
زمرہ:محمد بن عبد اللہ کے آباؤ اجداد
زمرہ:عرب شخصیات
زمرہ:زمانہ جاہلیت کی شخصیات
زمرہ:نسب محمد بن عبد اللہ